छात्र को उसके ही दोस्तों ने पीट पीटकर किया बुरी तरह घायल
क्लीनिक में अभद्र भाषा का प्रयोग करने से रोका ताे डॉक्टरों से की मारपीट, घायल
गोहाना | बरोदारोड पर खानपुर खुर्द निवासी अरविंद को उसके ही दोस्तों ने पीट-पीटकर घायल कर दिया। अरविंद बुटाना स्थित आईटीआई का छात्र है। छात्र को घायल कर उन्होंने सड़क किनारे डाल दिया और स्वयं ही फोन कर उसके परिजनों को जानकारी दी। परिजनों ने मौके पर पहुंचकर घायल अरविंद को उपचार के लिए पीजीआई रोहतक भर्ती कराया। अरविंद का उपचार अब पानीपत स्थित एक निजी अस्पताल में चल रहा है।
पुलिस ने घायल छात्र के चाचा सुरेंद्र पाल की शिकायत पर बरोदा निवासी शिवराज, अजय और गंगाना निवासी योगेश के खिलाफ मामला दर्ज कर जांच शुरू कर दी है। परिजनों ने बताया कि अरविंद बुटाना स्थित आईटीआई में पढ़ता है। उसके दोस्त शिवराज, अजय योगेश भी उसके साथ बुटाना आईटीआई में ही पढ़ते हैं। बताया गया है कि अजय का अरविंद के घर भी आना-जाना था। 24 फरवरी को उसके दोस्तों ने फोन करके घर से बाहर बुलाया और गोहाना चलने को कहा। वे तीनों बाइक पर सवार होकर आए थे। इसके बाद अरविंद अपनी बाइक लेकर उनके साथ शहर की तरफ चला गया। देर शाम अजय ने फोन करके उन्हें घटना की सूचना दी थी। सूचना के बाद वे घटनास्थल पर पहुंचे। जब तक आरोपी घटना को अंजाम देने के बाद फरार हो चुके थे। अरविंद घायल अवस्था में बरोदा रोड पर पड़ा हुआ था। उन्होंने अरविंद को पीजीआई रोहतक भर्ती करवाया। परिजनों का कहना है कि अरविंद की हालत गंभीर बनी हुई है। पुलिस का कहना है कि तीनों छात्र फरार हैं। फरार छात्रों की तलाश की जा रही है। जल्दी ही उन्हें गिरफ्तार कर लिया जाएगा।
गोहाना .सिविल अस्पताल में घायल डॉक्टर का उपचार करते साथी डाॅक्टर।
hin_Deva hin_Deva hin_Deva hin_Deva hin_Deva